„Megértem, hogy kihívások fognak jönni az utamon… azok azért jönnek, hogy próbára tegyék a megoldó képességem. De nem a külső kihívások azok, amik cselekvésképtelenné tesznek. Az igazi veszély számomra a saját gyengeségeim.
Ezek veszélyesek számomra… képesek meghiúsítani az álmaimat. Ezért megidézem a bátorság tüzét és átalakítom a gyengeségeimet az igazság lángjában. Ebben a tűzben a sötétség világossággá, a vas edzett acéllá válik.”
A szembenézés erejének a legfontosabb alkotóelemei a bátorság és az őszinteség. Amikor a szembenézés erejét használod, semmi nem látszik félelmetesnek az életben – legyen az akár benned, vagy egy másik személyben vagy egy helyzetben. Szembe kell nézned, bármi is jöjjön az utadba – félelem vagy elsöprő érzelmi kitörés, az önbecsülés hiánya, mások szóbeli vagy tettleges támadása, sértegetése, vagy a lehetetlennek és leküzdhetetlennek látszó helyzetek. A szembenézés ereje minden fegyverrel ellát, amire szükséged van.
A szembenézés ereje azt jelenti, hogy képes vagy szembenézni a legnehezebb helyzettel is, és tudod, hogy megvan az erőd, amivel képes vagy a helyzetet megoldani, bármi legyen is az.
A szembenézés ereje semmit nem enged elrejteni. Ez az az erő, amivel mindent a napfényre hozol, ahol minden világosan láthatóvá válik és megváltozik. Ez nem egy támadó erő, de inkább magabiztos és erős.
Bátorság… bizalom… határozottság… cél